“Ons sal ons bes probeer, juf ... uhm Yolandi. Sodra jy beter voel, sal ek reël dat jy ’n volledige verklaring by die polisiestasie kom aflê. Dankie vir hierdie inligting. As jy my sal verskoon.”
Yolandi kyk hom agterna. Sers. Michaels kan gerus op ’n diet gaan. Hoe sal hy met sy swaar lyf ooit ’n inbreker kan inhol?
Sy sal altyd kom hoor hoe dit gaan en ’n geselsie aanknoop. Daar straal ’n warmte uit haar wat aansteeklik is.
“Nogal. Ek het ’n klomp werk om in te haal en die gelê maak my net lui. En ek verlang na my klasmaats.”
“Hier is ’n spul Kapenaars op die dorp wat navraag gedoen het oor jou. Ek vermoed hulle wil jou leed aandoen. Jy moet so gou moontlik ...”
“Jy sal nie kan raai wat gebeur het nie. Armand van Jaarsveldt wil ’n pleitooreenkoms aangaan met die staat.
“Hy het erken dat hy jou en nog ander meisies betas het en sien blykbaar nie kans vir ’n uitgerekte hofsaak nie. Dis die beste nuus wat ek in ’n lang tyd gehoor het.